sukhrobnurali/uzbek-legal-corpus huggingface dataset:
YuRIDIK VA JISMONIY ShAXSLAR TOMONIDAN VALYUTA OPERATSIYALARI AMALGA OShIRILIShINING ASOSLANGANLIGI YuZASIDAN MONITORING OLIB BORISh TARTIBI TOʻGʻRISIDAGI NIZOMGA OʻZGARTIRISh KIRITISh TOʻGʻRISIDA
(resolution, 2013-06-17)

Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2009-yil 12-avgustdagi 230-son (Oʻzbekiston Respublikasi qonun hujjatlari toʻplami, 2009-yil, 32-33-son, 363-modda) qarorning 3-bandini bajarish yuzasidan, Oʻzbekiston Respublikasi hududidagi faoliyat yurituvchi chet el yuridik shaxslari–norezidentlarni soliq organlarida oʻz vaqtida va toʻliq roʻyxatdan oʻtkazish, shuningdek ular tomonidan tegishli soliqlarni toʻlanishini nazorat qilish maqsadida, Oʻzbekiston Respublikasi Davlat soliq qoʻmitasi, Davlat bojxona qoʻmitasi va Markaziy bank Boshqaruvi qaror qiladilar: 1. Oʻzbekiston Respublikasi Davlat soliq qoʻmitasi, Davlat bojxona qoʻmitasi va Markaziy banki Boshqaruvining 2003-yil 12-sentabrdagi 2003-67, 01-02/19-36 va 240-V-sonli qarori bilan tasdiqlangan “Yuridik va jismoniy shaxslar tomonidan valyuta operatsiyalari amalga oshirilishining asoslanganligi yuzasidan monitoring olib borish tartibi toʻgʻrisida”gi nizomning (roʻyxat raqami 1281, 2003-yil 4-oktabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlar axborotnomasi, 2003-yil 19-20 son) 3-sonli ilovasining yangi tahriri ilovaga* muvofiq bayon etilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Shahar va tuman hokimliklari huzuridagi tadbirkorlik subyektlarini roʻyxatdan oʻtkazish inspeksiyalari toʻgʻrisidagi namunaviy nizomga oʻzgartish va qoʻshimchalar kiritish haqida
(resolution, 2014-05-12)

Oʻzbekiston Respublikasi Prezidentining 2009-yil 27-fevraldagi PQ-1062-son “Oʻzbekiston Respublikasi Prezidentining ayrim qarorlariga oʻzgartishlar kiritish toʻgʻrisida”gi qarori (Oʻzbekiston Respublikasi qonun hujjatlari toʻplami, 2009-y., 10-11-son, 107-modda), Oʻzbekiston Respublikasi Vazirlar Mahkamasining 2009-yil 30-apreldagi 127-son “Yakka tartibda uy-joy qurish (rekonstruksiya qilish)ni amalga oshirishga ruxsatnomalarni rasmiylashtirishning, loyihalarni vakolatli organlarda bir joyning oʻzida kelishishning soddalashtirilgan tartibini joriy etish chora-tadbirlari toʻgʻrisida” (Oʻzbekiston Respublikasi qonun hujjatlari toʻplami, 2009-y., 18-son, 225-modda), 2009-yil 5-iyundagi 152-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Tadbirkorlik faoliyatini yanada qoʻllab-quvvatlash va rivojlantirish chora-tadbirlari toʻgʻrisida” 2009-yil 15-maydagi PQ-1112-son qarori)” (Oʻzbekiston Respublikasi qonun hujjatlari toʻplami, 2009-y., 24-son, 269-modda) qarorlariga muvofiq Oʻzbekiston Respublikasi Adliya vazirligi, Iqtisodiyot vazirligi va Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi qaror qiladilar: 1. Oʻzbekiston Respublikasi Adliya vazirligi, Iqtisodiyot vazirligi, Davlat mulki qoʻmitasining 2003-yil 27-sentabrdagi 05-20-401, 14 va 01/23-55-son qarori bilan tasdiqlangan Shahar va tuman hokimliklari huzuridagi tadbirkorlik subyektlarini roʻyxatdan oʻtkazish inspeksiyalari toʻgʻrisida namunaviy nizomga (roʻyxat raqami 1279, 2003-yil 27-sentabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 17-18-son) ilovaga* muvofiq oʻzgartish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI MEHNAT VA AHOLINI IJTIMOIY MUHOFAZA QILISH VAZIRLIGI TUZILMASINI TAKOMILLASHTIRISH CHORA-TADBIRLARI TOʻGʻRISIDA
(resolution, 2025-11-26)

4. Oʻzbekiston Respublikasi Prezidentining “Aholi bandligini oshirish hamda mehnat va aholini ijtimoiy muhofaza qilish organlari faoliyatini takomillashtirish chora-tadbirlari toʻgʻrisida” 2007-yil 6-apreldagi PQ-616-son qarori 6-bandining birinchi—beshinchi xatboshilari hamda uning 2 — 4, 4a,5 va 6-ilovalari oʻz kuchini yoʻqotgan deb hisoblansin.
Oʻzbekiston Respublikasi Prezidentining 2009-yil 23-iyundagi “Oʻzbekiston Respublikasida pasport tizimini yanada takomillashtirish chora-tadbirlari toʻgʻrisida”gi PF-4117-son Farmoniga oʻzgartirishlar kiritish toʻgʻrisida
(decree, 2025-11-26)

Oʻzbekiston Respublikasida amalga oshirilayotgan egalarining biometrik maʼlumotlari boʻlgan Oʻzbekiston Respublikasi fuqarosi pasportini amalga kiritish chora-tadbirlariga muvofiq: 1. Oʻzbekiston Respublikasi Prezidentining 2009-yil 23-iyundagi “Oʻzbekiston Respublikasida pasport tizimini yanada takomillashtirish chora-tadbirlari toʻgʻrisida”gi PF-4117-son Farmonida: a) 1-banddagi “2010-yil 1-yanvardan” soʻzi “2011-yil 1-yanvardan” soʻzlari bilan almashtirilsin; b) 2-bandda: ikkinchi xatboshidagi “birinchi bosqich (2010-yil)” soʻzlari “birinchi bosqich (2011-yil)” soʻzlari bilan almashtirilsin; uchinchi xatboshidagi “ikkinchi bosqich (2011 — 2015-yillar)” soʻzlari “ikkinchi bosqich (2012 — 2015-yillar)” soʻzlari bilan almashtirilsin; v) 3 va 3a-ilovalar mazkur Farmonga 1* va 2-ilovalar* tahririga muvofiq bayon etilsin. 2. Adliya vazirligi manfaatdor vazirliklar va idoralar bilan birgalikda bir oy muddatda ushbu Farmon talablarini inobatga olgan holda, amaldagi meʼyoriy-huquqiy hujjatlarga oʻzgartirish va qoʻshimchalar kiritish yuzasidan oʻrnatilgan tartibda takliflar kiritsin. 3. Ushbu Farmon ijrosini nazorat qilish Oʻzbekiston Respublikasi Bosh vaziri Sh. Mirziyoyev zimmasiga yuklansin.
OʻZBEKISTON RESPUBLIKASI PREZIDENTINING AYRIM QARORLARIGA OʻZGARTIShLAR KIRITISh TOʻGʻRISIDA
(resolution, 2020-09-28)

Oʻzbekiston Respublikasi Prezidentining “Sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirishni chuqurlashtirishga doir qoʻshimcha chora-tadbirlar toʻgʻrisida” 2009-yil 1-dekabrdagi PQ-1236-son qaroriga muvofiq: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartishlar kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining “Oʻzmetkombinat” AIB ishlab chiqarishini 2007 — 2011-yillar davrida modernizatsiyalash, texnikaviy va texnologik qayta jihozlash dasturi toʻgʻrisida” 2007-yil 10-iyuldagi PQ-669-son qarorining 5-bandida “Mahalliy xomashyo negizida tayyor mahsulot, butlovchi buyumlar va materiallar ishlab chiqarishni mahalliylashtirish Dasturi amalga oshirilishini taʼminlash boʻyicha maxsus komissiya” soʻzlari “Sanoat kooperatsiyasi asosida tayyor mahsulot, butlovchi buyumlar va materiallar ishlab chiqarishni mahalliylashtirish Dasturi amalga oshirilishini taʼminlash boʻyicha maxsus idoralararo komissiya” soʻzlari bilan almashtirilsin. 2. Oʻzbekiston Respublikasi Prezidentining “2009-yilda sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirish Dasturi toʻgʻrisida” 2009-yil 27-yanvardagi PQ-1048-son qarori: 3-bandining beshinchi xatboshidagi “Sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirish dasturining amalga oshirilishini taʼminlash boʻyicha Maxsus komissiya” soʻzlari “Sanoat kooperatsiyasi asosida tayyor mahsulot, butlovchi buyumlar va materiallar ishlab chiqarishni mahalliylashtirish dasturining amalga oshirilishini taʼminlash boʻyicha Maxsus idoralararo komissiya (keyingi oʻrinlarda — Maxsus komissiya)” soʻzlari bilan almashtirilsin; 7-bandining toʻrtinchi xatboshidagi “Respublika sanoat yarmarkasi va Kooperatsiya birjasining Ijro etuvchi organi” soʻzlari “Xalqaro sanoat yarmarkasi va Kooperatsiya birjasining Direksiyasi” soʻzlari bilan almashtirilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “SANOAT KOOPERATSIYASI ASOSIDA TAYYOR MAHSULOTLAR, BUTLOVChI BUYuMLAR VA MATERIALLAR IShLAB ChIQARIShNI MAHALLIYLAShTIRIShNI ChUQURLAShTIRIShGA DOIR QOʻShIMChA ChORA-TADBIRLAR TOʻGʻRISIDA” 2009 YIL 1 DEKABRDAGI PQ-1236-SON QARORI)
(resolution, 2021-02-22)

Oʻzbekiston Respublikasi Prezidentining “Sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirishni chuqurlashtirishga doir qoʻshimcha chora-tadbirlar toʻgʻrisida” 2009-yil 1-dekabrdagi PQ-1236-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov hamda Oʻzbekiston Respublikasi Bosh vazirining oʻrinbosari E.M. Gʻaniyev zimmasiga yuklansin. 2. Vazirlar Mahkamasining 2009-yil 2-apreldagi 94-son qarori bilan tasdiqlangan Sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirish dasturiga tuzatishlar kiritish tartibi toʻgʻrisidagi nizom 3-bandining birinchi xatboshidagi “Maxsus komissiyaning” soʻzlari “Idoralararo maxsus komissiyaning” soʻzlari bilan almashtirilsin. 4. Vazirlar Mahkamasining 2009-yil 20-oktabrdagi 275-son qarori bilan tasdiqlangan Oʻzbekiston Respublikasiga jalb etiladigan texnik koʻmak (grantlar) hajmlari tizimli asosda koʻpaytirilishini taʼminlaganligi uchun vazirliklar, idoralar va tashkilotlarning rahbarlari va mansabdor shaxslarini ragʻbatlantirish va masʼuliyatini oshirish tartibi toʻgʻrisidagi nizomning 7-bandida: birinchi xatboshi quyidagi tahrirda bayon qilinsin: “Mukofotlarning aniq miqdorlari va mukofotlanadigan mansabdor shaxslar roʻyxati har bir aniq loyiha boʻyicha tegishli tuzilmalarning taqdimnomasiga koʻra Oʻzbekiston Respublikasi Moliya vazirligi tomonidan Tashqi iqtisodiy aloqalar, investitsiyalar va savdo vazirligi bilan birgalikda aniqlashtiriladi va tasdiqlanadi”; ikkinchi xatboshidagi “Oʻzbekiston Respublikasi Moliya vazirligi tomonidan” soʻzlari “Oʻzbekiston Respublikasi Moliya vazirligi tomonidan Tashqi iqtisodiy aloqalar, investitsiyalar va savdo vazirligi bilan birgalikda” soʻzlari bilan almashtirilsin.
OʻZBEKISTON RESPUBLIKASINING MEHNAT KODEKSIGA VA “BOLA HUQUQLARINING KAFOLATLARI TOʻGʻRISIDA”GI OʻZBEKISTON RESPUBLIKASI QONUNIGA OʻZGARTISh VA QOʻShIMChALAR KIRITISh HAQIDA
(code, 2023-04-30)

2-modda. Oʻzbekiston Respublikasining 2008-yil 7-yanvarda qabul qilingan “Bola huquqlarining kafolatlari toʻgʻrisida”gi OʻRQ-139-sonli Qonuni (Oʻzbekiston Respublikasi Oliy Majlisi palatalarining Axborotnomasi, 2008-yil, № 1, 1-modda) 20-moddasiga quyidagi oʻzgartishlar kiritilsin: uchinchi qism chiqarib tashlansin; toʻrtinchi va beshinchi qismlar tegishincha uchinchi va toʻrtinchi qismlar deb hisoblansin; uchinchi qism quyidagi tahrirda bayon etilsin: “Bolalarni mehnatga tayyorlash uchun umumtaʼlim maktablari, oʻrta maxsus, kasb-hunar oʻquv yurtlarining oʻquvchilarini ularning sogʻligʻiga hamda maʼnaviy va axloqiy kamol topishiga ziyon yetkazmaydigan, taʼlim olish jarayonini buzmaydigan yengil ishni oʻqishdan boʻsh vaqtida bajarishi uchun — ular oʻn besh yoshga toʻlganidan keyin ota-onasidan birining yoki ota-onasining oʻrnini bosuvchi shaxslardan birining yozma roziligi bilan ishga qabul qilishga yoʻl qoʻyiladi”. 3-modda. Ushbu Qonun rasmiy eʼlon qilingan kundan eʼtiboran kuchga kiradi.
ALKOGOLLI MAHSULOTLAR UCHUN ENG KAM ULGURJI-SOTISH VA CHAKANA NARXLARNI JORIY ETISH TOʻGʻRISIDA
(resolution, 2024-08-16)

Alkogolli mahsulotlarni noqonuniy ishlab chiqarish va sotishga yoʻl qoʻymaslik yuzasidan nazoratni yanada kuchaytirish maqsadida Vazirlar Mahkamasi qaror qiladi: 1. 2010-yil 1-yanvardan boshlab alkogolli mahsulotlar (pivodan tashqari) uchun ularning 1-ilovaga muvofiq narxlardan past narxlarda sotilishi mumkin boʻlmagan eng kam ulgurji-sotish va chakana narxlar joriy etilsin. 2. Belgilab qoʻyilsinki: alkogolli mahsulotlar (pivodan tashqari) uchun eng kam ulgurji-sotish va chakana narxlar, mahsulotlarni sotish narxlari va hajmi oʻzgarishidan kelib chiqqan holda, Oʻzbekiston Respublikasi Vazirlar Mahkamasi bilan kelishib Oʻzbekiston Respublikasi Moliya vazirligi va Davlat soliq qoʻmitasi tomonidan qayta koʻrib chiqilishi mumkin; alkogolli mahsulotlarni qonun hujjatlarida belgilangan eng kam ulgurji-sotish va chakana narxlardan past narxlarda sotish holatlari aniqlangan taqdirda alkogolli mahsulotlar ishlab chiqaruvchi korxonalarga va chakana savdo korxonalariga nisbatan tegishli jarima sanksiyalari qoʻllanadi, aybdor shaxslar esa belgilangan tartibda javobgarlikka tortiladi. 3. “Oʻzvinosanoat-xolding” xolding kompaniyasi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda: alkogolli mahsulotlar uchun eng kam ulgurji-sotish va chakana narxlar boʻyicha belgilangan talablarga 2010-yil 1-yanvardan boshlab rioya etilishini taʼminlash yuzasidan kompleks chora-tadbirlar koʻrsin; ishlab chiqaruvchi korxonalarga va chakana savdo korxonalariga 2010-yil 1-yanvardan boshlab alkogolli mahsulotlar uchun eng kam ulgurji-sotish va chakana narxlar joriy etilishi toʻgʻrisida oʻn kun muddatda maʼlum qilsin; alkogolli mahsulotlar uchun eng kam ulgurji-sotish va chakana narxlar joriy etilishi toʻgʻrisida ommaviy axborot vositalari orqali tushuntirish ishlarini amalga oshirsin. 4. Oʻzbekiston Respublikasi Moliya vazirligi, Davlat soliq qoʻmitasi, Monopoliyaga qarshi kurashish qoʻmitasi 2010-yil 1-yanvardan boshlab, belgilangan tartibda monitoring va tekshirishlarni amalga oshirishda alkogolli mahsulotlarning belgilangan eng kam ulgurji-sotish va chakana narxlardan past narxlarda sotilishi hollarini aniqlash va bartaraf etish chora-tadbirlarini koʻrsinlar. 5. 2010-yil 1-yanvardan boshlab Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirish va qoʻshimchalar kiritilsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirning birinchi oʻrinbosari R.S. Azimov zimmasiga yuklansin. 2. Vazirlar Mahkamasining 2003-yil 13-fevraldagi 75-son qarori (Oʻzbekiston Respublikasi QT, 2003-y., 2-son, 15-modda) bilan tasdiqlangan Oʻzbekiston Respublikasida chakana savdo qoidalari 60-bandiga quyidagi mazmundagi xatboshi qoʻshilsin: “qonun hujjatlarida belgilangan eng kam chakana narxdan past narxlar boʻyicha”.
OʻZBEKISTON RESPUBLIKASI VAZIRLAR MAHKAMASINING 2009 YIL 18 AVGUSTDAGI 233-SON QARORI BILAN TASDIQLANGAN BUDJET MABLAGʻLARI HISOBIGA FUNDAMENTAL, AMALIY TADQIQOTLAR VA INNOVATSION IShLARNING ILMIY-TEXNIKA DASTURLARINI AMALGA OShIRIShDA QATNAShUVChI ILMIY-TADQIQOT MUASSASALARI ILMIY VA RAHBAR XODIMLARINING BAZAVIY LAVOZIM MAOShLARI MIQDORLARINI OʻZGARTIRISh TOʻGʻRISIDA
(resolution, 2010-09-06)

Oʻzbekiston Respublikasi Prezidentining 2009-yil 16-noyabrdagi PF-4152-son “Ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2009-y., 47-son, 506-modda) hamda Vazirlar Mahkamasining 2009-yil 18-avgustdagi 233-son “Ilmiy xodimlar mehnatini yanada ragʻbatlantirish chora-tadbirlari toʻgʻrisida”gi qarorini (Oʻzbekiston Respublikasi qonun hujjatlari toʻplami, 2009-y., 34-son, 370-modda) bajarish maqsadida Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi, Mehnat va aholini ijtimoiy muhofaza qilish vazirligi hamda Moliya vazirligi qaror qiladi: 1. Oʻzbekiston Respublikasi Vazirlar Mahkamasining 2009-yil 18-avgustdagi 233-son qarori bilan tasdiqlangan Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot muassasalari ilmiy va rahbar xodimlarining bazaviy lavozim maoshlari miqdorlari ilovaga muvofiq oʻzgartirilsin. 2. Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot va taʼlim muassasalari 2009-yil 1-dekabrdan ilmiy va rahbar xodimlarning bazaviy lavozim maoshlari miqdori oʻzgarganligini hisobga olib 2009-yilning oxiriga qadar ish haqlarini qayta hisoblab toʻlanishini taʼminlasinlar. 3. Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi, Mehnat va aholini ijtimoiy muhofaza qilish vazirligi va Moliya vazirligining 2009-yil 22-sentabrdagi 11, 59Q/Q, 96-sonli “Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot muassasalari ilmiy va rahbar xodimlarining bazaviy lavozim maoshlari miqdorini oʻzgartirish toʻgʻrisida”gi (roʻyxat raqami 2019, 2009-yil 16-oktabr) (Oʻzbekiston Respublikasi qonun hujjatlar toʻplami, 2009-y., 43-son, 459-modda) qarori oʻz kuchini yoʻqotgan deb hisoblansin. 4. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
“QISHLOQ QURILISH INVEST” INJINIRING KOMPANIYASINING MODDIY-TEXNIK BAZASINI MUSTAHKAMLASHGA DOIR QOʻSHIMCHA CHORA-TADBIRLAR TOʻGʻRISIDA
(resolution, 2009-12-22)

Oʻzbekiston Respublikasi Prezidentining 2009-yil 3-avgustdagi PQ-1167-son “Qishloq joylarda uy-joy qurilishi koʻlamini kengaytirishga oid qoʻshimcha chora-tadbirlar toʻgʻrisida”gi qarorini bajarish yuzasidan hamda “Qishloq qurilish bank” aksiyadorlik tijorat bankining “Qishloq qurilish invest” injiniring kompaniyasining oʻz ishlab chiqarish bazasini tashkil etish maqsadida Vazirlar Mahkamasi qaror qiladi: 1. “TAPOiCh” davlat aksiyadorlik jamiyati, Oʻzbekiston Respublikasi Moliya vazirligi, “Davarxitektqurilish” qoʻmitasi, Davlat mulki qoʻmitasi va “Qishloq qurilish bank” ATB “Qishloq qurilish invest” injiniring kompaniyasining TAPOiCh” DAB tomonidan Toshkent shahri, Elbek koʻchasi, 61-uy manzilida joylashgan, 1,8 ga yer uchastkasiga ega boʻlgan yogʻochga ishlov berish fabrikasi (texnologik uskunalarisiz)ni “Qishloq qurilish invest” injiniring kompaniyasiga mustaqil baholovchi tashkilot tomonidan 1048,3 mln soʻm miqdorida belgilangan qiymatda sotish toʻgʻrisidagi taklifiga rozilik berilsin. 2. “TAPOich” davlat aksiyadorlik jamiyati bir oy muddatda: maxsus hisob raqami mablagʻlari hisobiga yogʻochga ishlov berish fabrikasi hududidan texnologik asbob-uskunalar demontaj qilinishi va olib chiqib ketilishini, keyinchalik belgilangan tartibda sotilishini taʼminlasin; Oʻzbekiston Respublikasi Davlat mulki qoʻmitasi hamda boshqa manfaatdor vazirliklar va idoralar bilan birgalikda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga taklif kiritsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari B.A. Xodjayev zimmasiga yuklansin.
VOYAGA YETMAGAN ShAXSLARNING HUQUQLARINI HIMOYA QILISh TOʻGʻRISIDAGI QONUN HUJJATLARI TAKOMILLAShTIRILIShI MUNOSABATI BILAN OʻZBEKISTON RESPUBLIKASINING MAʼMURIY JAVOBGARLIK TOʻGʻRISIDAGI KODEKSIGA QOʻShIMChALAR KIRITISh HAQIDA
(code, 2009-12-21)

“491-modda. Voyaga yetmagan shaxslarning mehnatidan foydalanishga yoʻl qoʻymaslik toʻgʻrisidagi talablarni buzish
Voyaga yetmagan shaxs mehnatidan uning sogʻligʻi, xavfsizligi yoki axloq-odobiga ziyon yetkazishi mumkin boʻlgan ishlarda foydalanish, — fuqarolarga eng kam ish haqining bir baravaridan uch baravarigacha miqdorda jarima solishga sabab boʻladi”; 3) 51-modda quyidagi mazmundagi ikkinchi qism bilan toʻldirilsin: “Xuddi shunday huquqbuzarlik voyaga yetmagan shaxsga nisbatan sodir etilgan boʻlsa, — eng kam ish haqining besh baravaridan oʻn baravarigacha miqdorda jarima solishga sabab boʻladi”; 4) 245-moddaning birinchi qismi “48” raqamidan keyin “491” raqami bilan toʻldirilsin. 2-modda. Oʻzbekiston Respublikasi Vazirlar Mahkamasi voyaga yetmagan shaxslarning mehnatidan foydalanishga yoʻl qoʻymaslik toʻgʻrisidagi talablarni belgilangan tartibda ishlab chiqilishini va tasdiqlanishini taʼminlasin. 3-modda. Ushbu Qonun 2010-yil 1-fevraldan eʼtiboran kuchga kiradi.
OʻZBEKISTON RESPUBLIKASI VAZIRLAR MAHKAMASINING 1999 YIL 13-APRELDAGI 173-SON QARORIGA ILOVADA KOʻRSATILGAN “BOShQA NOOZIQ-OVQAT ISTEʼMOL TOVARLARI”GA KIRITILADIGAN TOVARLAR ROʻYXATINI OʻZ KUChINI YOʻQOTGAN DEB TOPISh TOʻGʻRISIDA
(resolution, 2009-12-21)

Oʻzbekiston Respublikasi “Davlat bojxona xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) 6 va 7-moddalari va Oʻzbekiston Respublikasi Vazirlar Mahkamasining 2001-yil 16-maydagi 217-son “Oʻzbekiston Respublikasi Hukumatining ayrim qarorlariga oʻzgartirishlar, qoʻshimchalar kiritish va ayrim qarorlarini oʻz kuchini yoʻqotgan deb hisoblash toʻgʻrisida” (Oʻzbekiston Respublikasi Hukumatining qarorlari toʻplami, 2001-y., 5-son, 27-modda) qaroriga muvofiq Oʻzbekiston Respublikasi Moliya vazirligi, Davlat bojxona qoʻmitasi qaror qiladilar: 1. Oʻzbekiston Respublikasi Moliya vazirligi va Davlat bojxona qoʻmitasi tomonidan tasdiqlangan, Oʻzbekiston Respublikasi Vazirlar Mahkamasining 1999-yil 13-apreldagi 173-son qaroriga ilovada koʻrsatilgan “Boshqa nooziq-ovqat isteʼmol tovarlari”ga kiritiladigan tovarlar roʻyxati (roʻyxat raqami 714, 1999-yil 4-may) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI VAZIRLAR MAHKAMASINING 1999 YIL 13-APRELDAGI 173-SON QARORIGA ILOVADA KOʻRSATILGAN “BOShQA OZIQ-OVQAT MAHSULOTLARI”GA KIRITILADIGAN TOVARLAR ROʻYXATINI OʻZ KUChINI YOʻQOTGAN DEB TOPISh TOʻGʻRISIDA
(resolution, 2009-12-21)

Oʻzbekiston Respublikasi “Davlat bojxona xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) 6 va 7-moddalari va Oʻzbekiston Respublikasi Vazirlar Mahkamasining 2001-yil 16-maydagi 217-son “Oʻzbekiston Respublikasi Hukumatining ayrim qarorlariga oʻzgartirishlar, qoʻshimchalar kiritish va ayrim qarorlarini oʻz kuchini yoʻqotgan deb hisoblash toʻgʻrisida” (Oʻzbekiston Respublikasi Hukumatining qarorlari toʻplami, 2001-y., 5-son, 27-modda) qaroriga muvofiq Oʻzbekiston Respublikasi Moliya vazirligi, Davlat bojxona qoʻmitasi qaror qiladilar: 1. Oʻzbekiston Respublikasi Moliya vazirligi va Davlat bojxona qoʻmitasi tomonidan tasdiqlangan, Oʻzbekiston Respublikasi Vazirlar Mahkamasining 1999-yil 13-apreldagi 173-son qaroriga ilovada koʻrsatilgan “Boshqa oziq-ovqat mahsulotlari”ga kiritiladigan tovarlar roʻyxati (roʻyxat raqami 713, 1999-yil 4-may) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.